text: জাহাঙ্গীরনগর বাংলাদেশের বরিশাল জেলার অন্তর্গত বাবুগঞ্জ উপজেলার একটি ইউনিয়ন।
  
  আয়তন 
  জাহাঙ্গীরনগর ইউনিয়নের আয়তন ৭,৫৭৮ একর।
  
  ইতিহাস 
  জাহাঙ্গীরনগর ইউনিয়ন পূর্বে "আগরপুর ইউনিয়ন" নামে পরিচিত ছিল। এটি বীরশ্রেষ্ঠ মহিউদ্দীন জাহাঙ্গীরের জন্মস্থান, তাই তার প্রতি সম্মান রেখে ইউনিয়নবাসীর ইচ্ছায় তার নামে ইউনিয়নের নাম পরিবর্তন করে রাখা হয় "জাহাঙ্গীরনগর"।
  
  প্রশাসনিক কাঠামো 
  জাহাঙ্গীরনগর ইউনিয়ন বাবুগঞ্জ উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম বাবুগঞ্জ থানার আওতাধীন। এটি জাতীয় সংসদের ১২১নং নির্বাচনী এলাকা বরিশাল-৩ এর অংশ।
  
  জনসংখ্যার উপাত্ত 
  ২০১১ সালের আদমশুমারি অনুযায়ী জাহাঙ্গীরনগর ইউনিয়নের মোট জনসংখ্যা ২৪,২৮১ জন। এর মধ্যে পুরুষ ১১,৫০০ জন এবং মহিলা ১২,৭৮১ জন। মোট পরিবার ৫,৫০০টি।
  
  শিক্ষা 
  ২০১১ সালের আদমশুমারি অনুযায়ী জাহাঙ্গীরনগর ইউনিয়নের সাক্ষরতার হার ৬২.৯%।
  
  আরও দেখুন 
   বাবুগঞ্জ উপজেলা
   বাবুগঞ্জ থানা
   বরিশাল জেলা
  
  তথ্যসূত্র
  
  বহিঃসংযোগ 
  
  বিষয়শ্রেণী:বাবুগঞ্জ উপজেলার ইউনিয়ন
title: জাহাঙ্গীরনগর ইউনিয়ন, বাবুগঞ্জ